डीपाडीह
डीपाडीह (Dipadih) भारत के छत्तीसगढ़ राज्य के बलरामपुर ज़िले में स्थित एक पुरातत्व स्थल है। यह सरगुजा ज़िले के मुख्यालय, अम्बिकापुर, से लगभग 75 किमी दूर अम्बिकापुर-कुसमी मार्ग पर स्थित है। यहाँ शैव और शाक्य सम्प्रदायों से सम्बन्धित हिन्दू मन्दिरों के अवशेष हैं, जिनमें शिव मन्दिर, तथा महिषासुर मर्दिनी, लक्ष्मी, विष्णु, उमा महेश्वर, कुबेर और कार्तिकेय की मूर्तियाँ मिलती हैं।